Disoek

Disoek (Nederlands: Dishoek)  is een durp an de Noordzee in de Zeêuwse hemeênte Ter Veere, tussen Zoetelande en Vlissienge mer 155 inweuners (2023), mè bestadt voornadmelijk uut tiedelijke beweunde vakansjie uuzen. 'T durp ei tradisjioneel een stêrke band mee Koukêrke.

 Geschiedenisse 
Dishoek is, net as De Vijgheter as uutkiekpost voh Vlissienge esticht en wier ierdeur veiliger, wideur mèssen dicht bie de plek kwaeme weune. De Vijgheter bestaet tegenwoôrdig nie mi.

In de dunen bie Disoek von in 1566 de eêste hagenpreek in de noordelijke Nederlanden plaets.

 Liggienge 
'T durp leit gliek an de voet van de dunen en dirom komme der, vonaemelijk seumers, vee toeristen en inweuners van de omriengende durpen Disoek voh 't strange bezoeke. De 'otels, resturants, kempings en fietsewienkel bin oôk zeker afankelijk van 't toerisme. Mee de aanlei van niêuwe parken rond 't durp en bouwe van een antal ruum opezette niêuwe uuzen, probeert Disoek een "mondaine" staetus te verkriegen.

 Naeme 
Disoek kom van 't woord diek'oek. Dizze naeme kreeg 't durpje omdat 't bie een zeêdiek lag. Restanten van de diek bin nog steêds te zien as bie stormvloed vee zand van 't strange is espoeld.

 Lienks nae buten 
 Plaatsengids
 AlleCijfers


Categorie:Plekke op Walchren
Categorie:Ter Veere